**ELŐTERJESZTÉS**

Kunfehértó Önkormányzata Képviselő-testülete

2017. április 26 -i ülésére

**Tárgy: szerződés kötése főépítészi feladatok ellátására**

Tisztelet Képviselő-testület!

2016. június 13-án elfogadásra került a Településkép védelméről szóló 2016. LXXIV. törvény. A törvény alapján az Önkormányzatok 2017. évi feladata a településképi rendelet, illetve a települési arculati kézikönyv megalkotása.

Az Arculati Kézikönyv és a rendelet elkészítésére szerződést kötöttünk a SOXÖG Építészstúdió Bt.-vel.

A jogszabály előírja, hogy a kézikönyv szakszerű és magas minőségben történő megvalósítása érdekében a településeknek- amennyiben azt nem foglalkoztatott – legalább a kézikönyv elkészítésének idejére önkormányzati főépítészt kell alkalmazni.

Erre tekintettel árajánlatot kértük Pap Ádám építész vezető tervezőtől (településrendezési vezető tervező, műemléki szakértő) aki a feladat ellátására 100.000,-Ft-os ajánlatot adott.

Tekintettel arra, hogy Pap Ádám a SOXÖG Építészstúdió Bt. tagja, javaslom a feladat ellátás megbízásával.

A Miniszterelnökség tájékoztatása alapján lehetősége lesz az Önkormányzatoknak támogatás lehívására az arculati kézikönyv elkészíttetéséhez. Reményeink szerint év közben ez megvalósul, és a feladat elkészítése nem jelent többlet költséget az Önkormányzat számára.

Kérem a Képviselő-testületet a határozati javaslat megtárgyalására, a Tervezési Szerződés elfogadására.

**H a t á r o z a t i j a v a s l a t:**

1. **Kunfehértó Önkormányzata Képviselő-testülete vállalkozási szerződést kíván kötni Kunfehértó Község Településképi Arculati Kézikönyvének elkészítése idejére a SOXÖG Építészstúdió Bt-vel - Pap Ádám építész vezető tervezővel - települési főépítészi feladatok ellátására, az előterjesztés melléklete szerinti szerződés alapján. A szolgáltatás 100.000,-Ft –os díját a 2017. évi költségvetése terhére biztosítja.**
2. **Kunfehértó Önkormányzata Képviselő-testülete felhatalmazza a polgármestert a vállalkozási szerződés aláírására.**

Határidő: 2017. október 1.

Felelős: Huszár Zoltán polgármester

Kristóf Andrea jegyző

Határozatról értesül:

1./ Huszár Zoltán polgármester

2./ SOXÖG Építészstúdió Bt

3./ Lakatos Tamás műszaki ügyintéző

4./ gazdálkodás

5./ irattár

Kunfehértó, 2017. április 13.

Huszár Zoltán

T E R V E Z É S I S Z E R Z Ő D É S

**Szerződő felek:**

**Megrendelő:**

Kunfehértó Község Önkormányzata

6413 Kunfehértó Szabadság tér 8.

Adószám: 15724997-2-03

Képviseli: Huszár Zotlán

**Tervező:**

SOXÖG Építészstúdió Bt.

6720 Szeged, Feketesas u. 24-26.

Cégj.sz.: 06 06 009969

Adószám: 21766884-1-06

Képviseli: Horváth Mónika

Tervező: Pap Ádám okl. építész

**1. A szerződés tárgya:**

Megrendelő megbízása alapján Tervező ellátja Kunfehértó község Településképi Arculati Kézikönyvének egyeztetéséhez kapcsolódó főépítészi feladatokat.

A Tervező a szerződés szerinti feladatot a munkavégzés időszakában érvényben lévő *hatósági előírások, irányadó jogszabályok, szakmai követelmények* figyelembevételével látja el. A Tervező a Településképi Arculati Kézikönyv egyeztetéséhez szükséges anyagokat külső szervezet (Lechner Nonprofit Kft.) online felületére tölti fel és részt vesz a szükséges egyeztetéseken, lakossági fórumokon.

**2. Teljesítési határidő:**

A vállalt feladat elvégzésének időtartama: Településképi Arculati Kézikönyv egyeztetésének időtartama.

**3. Vállalási díj:**

A Tervezőt a szerződő felek megállapodása alapján megegyezéses áron szabad árformában a vállalt munka elvégzéséért: 100.000 Ft + 0% ÁFA tervezési díj illeti meg. (A Tervező kisadózó vállalkozás.)

A Tervező a szükséges dokumentációkat az egyeztetésekhez szükséges módon digitális formában készíti el.

**4. Teljesítés elismerésével, számlázással kapcsolatos megállapodások:**

A vég-számla benyújtása a Költségviselőhöz a szerződést követően a szerződésben rögzített teljesítés Megrendelő átvételi elismerésével igazolt dokumentálása után lehetséges. A Megrendelő a számlát 8 napon belül köteles kiegyenlíteni, illetve hibás teljesítés esetén a Tervezőt írásban értesíteni.

**5. A teljesítés módja, helye:**

A teljesítés a Megrendelő székhelyén történik.

**6. A nem határidőben történő teljesítés esetén** a Tervező a tényleges teljesítés várható időpontjáról köteles Megrendelőt értesíteni: késedelmes teljesítés esetén még az eredeti teljesítési határidőn belül, előteljesítés esetén a várható teljesítést megelőzően 15 nappal.

**7. Megrendelői adatszolgáltatás:** Megrendelő köteles átadni az igazgatási területre korábban készült örökségvédelmi, településképi szempontú anyagokat, rendeleteket.

**8. Szavatosság:**

A Tervező késedelmes teljesítése esetére a felek kötbért kötnek ki, melynek napi összege a 3. pont szerinti nettó szerződéses összeg 0,5%-a, de maximum a szerződéses összeg 15%-a. A kötbér a késedelem teljes időszakára érvényes.

**9. Egyéb kikötések:**

A Tervező jogosult a Megrendelőtől a munkálatok zavartalan végzése szempontjából lényeges kérdésekben *állásfoglalást, ill. utasítást kérni*.

A Tervező előzetes figyelmeztetés után elállhat a szerződéstől, haa Megrendelő vagy Költségviselő alkalmatlan, vagy szakszerűtlen utasítást ad a munka végzésére.

**10. Záró rendelkezések:**

A szerződésben és mellékleteiben *nem szabályozott kérdésekben,* így különösen a *szerződésszegés* jogkövetkezményei, a szerződés módosítása és megszűnése tekintetében a Polgári Törvénykönyv az irányadó.

Az esetleges felmerülő problémák megoldását a felek közvetlen tárgyalások útján kísérlik meg rendezni. A *vitás kérdések* eldöntésére a Megrendelő székhelye szerint illetékes bíróság illetékességét fogadják el.

***Fenti szerződést a felek átolvasták, és értelmezés után, mint akaratukkal mindenben megegyezőt a mai napon jóváhagyólag aláírták.***

Kunfehértó, 2017. április Szeged, 2017.

……………………….. …………………………..

Megrendelő Tervező